Document ID: 32011R0754

NARIADENIE RADY (EÚ) č. 754/2011
z 1. augusta 2011,
ktorým sa mení a dopĺňa nariadenie (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom
RADA EURÓPSKEJ ÚNIE,
so zreteľom na Zmluvu o fungovaní Európskej únie, a najmä na jej článok 215 ods. 2,
so zreteľom na rozhodnutie Rady 2011/487/SZBP z 1. augusta 2011, ktorým sa mení a dopĺňa spoločná pozícia 2002/402/SZBP o obmedzujúcich opatreniach proti Usámovi bin Ládinovi, členom organizácie Al-Qaida a Taliban a ďalším jednotlivcom, skupinám, podnikom a subjektom, ktoré sú s nimi spojené (1), prijaté v súlade s hlavou V kapitolou 2 Zmluvy o Európskej únii,
so zreteľom na spoločný návrh vysokej predstaviteľky Únie pre zahraničné veci a bezpečnostnú politiku a Európskej komisie,
keďže:
(1)
Dňa 27. mája 2002 Rada prijala spoločnú pozíciu 2002/402/SZBP (2) a nariadenie (ES) č. 881/2002 (3).
(2)
V súlade s kapitolou VII Charty Organizácie Spojených národov prijala Bezpečnostná rada Organizácie Spojených národov 17. júna 2011 rezolúciu č. 1989 (2011) o ohrození medzinárodného mieru a bezpečnosti spôsobeného teroristickými činmi.
(3)
Dňa 1. augusta 2011 prijala Rada rozhodnutie 2011/487/SZBP.
(4)
Nariadenie (ES) č. 881/2002 by sa preto malo zodpovedajúcim spôsobom zmeniť a doplniť,
PRIJALA TOTO NARIADENIE:
Článok 1
Nariadenie (ES) č. 881/2002 sa týmto mení a dopĺňa takto:
1.
Názov sa nahrádza takto:
2.
V článku 1 bode 5 sa slovné spojenie „a Talibanu“ vypúšťa.
3.
V článku 2 ods. 3 sa slovné spojenia „Usámom bin Ládinom“ a „a Talibanom“ vypúšťajú.
Článok 2
Príloha I k nariadeniu (ES) č. 881/2002 sa týmto mení a dopĺňa v súlade s prílohou k tomuto nariadeniu.
Článok 3
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 1. augusta 2011

Labels: 3
10
18
5